Diari Oficial de la Generalitat Valenciana


Sumari del DOGV 8311, del 06-06-2018 (2018/5179)

Notificació de la sentència dictada en procediment ordinari número 1362/2014.
-----------------------------------------------------------------------------

### Dades del document

Número de DOGV
:   8311

Data del DOGV
:   06-06-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/5179


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en procediment ordinari número 1362/2014. [2018/5179]  
En aquest procediment ordinari número 1362/2014 seguit a instàncies d'edifici Bellver contra edifici Cantalamar, s'ha dictat la sentència que té l'encapçalament i la part dispositiva, literalment, com segueix:  
  
«Sentencia número 89/2016  
Benidorm, 6 d'abril de 2016  
Alfonso Franco Docavo, magistrat-jutge substitut del Jutjat de Primera Instància número 1 d'aquesta ciutat i el seu partit, he vist les actuacions de judici ordinari número 1362/2014, promogudes per la comunitat de propietaris de l'edifici Bellver, representada per la procuradora dels tribunals María del Carmen Martínez Navas i assistida del lletrat Fernando del Junco Baños, contra la comunitat de propietaris de l'edifici Cantalamar, en situació processal de rebel·lia, en exercici de l'acció reivindicatòria sobre la porció de terreny de tretze metres quadrats (13 m²) que apareix grafiada i identificada en l'informe pericial aportat com a document número 16 de la demanda, en nom del rei, dicte aquesta resolució basant-se en els següents.  
Dispositiva  
S'estima íntegrament la demanda interposada en aquest procediment per la procuradora dels tribunals María del Carmen Martínez Navas en nom i representació de la Comunitat de Propietaris de l'Edifici Bellver contra la Comunitat de Propietaris de l'Edifici Cantalamar, i en conseqüència:  
1. Es declara que la superfície de finca de 13 m² que apareix identificada en els plànols que s'adjunten a l'informe pericial de José Manuel Muñoz Urbano, és terreny pertanyent a la finca registral número 4466 del Registre de la Propietat de Vila Joiosa, situada al terme municipal de Finestrat.  
2. Es declara que l'ocupació d'aquesta superfície per l'entitat demandada, Comunitat de Propietaris de l'Edifici Cantalamar, propietària de la finca contigua és un acte de despullament il·legítim i que l'ocupació assenyalada és indeguda.  
3. Es condemna l'entitat demandada, Comunitat de Propietaris de l'Edifici Cantalamar, a sotmetre's a les anteriors declaracions, i a abstindre's d'ara en avant de realitzar en el futur actes de pertorbació sobre la finca esmentada, així com executar, a càrrec seu, les obres que siguen necessàries per a reposar el terreny indicat al seu estat anterior al despullament efectuat, les quals apareixen reflectides en l'informe pericial apartat com a document número 16 de la demanda.  
4. Es condemna en costes a l'entitat demandada.  
Notifiqueu a les parts aquesta resolució i s'adverteix que no és ferma i que es pot interposar un recurs d'apel·lació en un termini de vint dies a comptar des de l'endemà de la notificació corresponent.  
Uniu, a les actuacions, un testimoniatge d'aquesta resolució i arxiveu l'original en el lligall de sentències d'aquest jutjat.  
Protecció de dades de caràcter personal. S'adverteix expressament a totes les parts, testimonis i pèrits, i la resta de persones que siguen receptores d'aquesta resolució que hauran de guardar total i absoluta confidencialitat de tots les dades de caràcter personal que es troben en aquesta, i queda terminantment prohibida la transmissió de les dades assenyalades i/o la comunicació per qualsevol mitjà o procediment d'aquestes les quals s'han de tractar exclusivament per als fins propis de l'Administració de justícia, ex Llei orgànica 15/1999, de 13 de desembre, de protecció de dades de caràcter personal, amb l'advertència d'incórrer en les responsabilitats administratives, civils i penals, que pertoquen en qualsevol altre cas.  
Aquesta és la meua sentència, que jutge definitivament en aquesta instància, pronuncie, mane i firme.»  
  
I atés que el demandat, edifici Cantalamar, es troba en parador ignorat, expedisc aquest edicte a fi que li valga de notificació de forma deguda.  
  
Benidorm, 22 de novembre de 2016.- La lletrada de l'Administració de justícia: Ana Isabel Galiana Lara.